als_Latn dik_Latn sag_Latn
Ndikimi publik, nderohet me çmim emisioni “Njerëz në Fokus” në News 24
- 2748 Lexime
- (11:45 , 27/02/2015)
- 0 Komente
TIRANË- Emisioni “Njerëz në Fokus”, i gazetares Ola Bruko që transmetohet në News 24 çdo të hënë është nderuar sot me çmim për ndikimin që ka në publik dhe për pasqyrimin profesional të çështjeve të trajtuara.
Çmimi i është dorëzuar moderatores Bruko gjatë tryezës “Për parandalimin e dhunës ndaj grave” organizuar nga Ministria e Punëve të Brendshme dhe Entiteti i Kombeve të Bashkuara për Barazinë Gjinore (UN Women), në kuadër të programit të përbashkët financuar nga Komisioni Evropian.
Studimi i realizuar nga Ministria e Punëve të Brendshme dhe UN Women është zgjatur në harkun kohor të 1 viti (1 Janar 2014-31 Dhjetor 2014). Gjatë kësaj kohe janë analizuar 8 gazeta, Panorama: Dita, Sot, MAPO, Gazeta Shqiptare, Shqiptarja.Com dhe Shekulli. Janë analizuar rreth 2 640 numër gazetash, në të cilat janë gjetur 245 artikuj mbi trafikimin e qënieve njerëzore. Ndër elementët e analizuar janë: Zhaneri i lajmit (reportazh, analizë, raportim, invetigim, opinion), numri i faqeve të dedikuara artikullit dhe në cilën rubrikë ky artikull bënë pjesë.
Po ashtu janë analizuar burimet e lajmit, gjinia e gazetarit, cilësia e artikullit dhe sasia e tij. Po ashtu kronologjia dhe investigimi i bërë nga gazetari apo media në fjalë.
Sipas studimit, në muajin prill rezulton dhe numri më i lartë i lajmeve të shkruara për trafikimin e qënieve njerëzore, teksa muaji tetor (kur përkon dhe java kombëtare anti-trafik me mbi 60 projekte), rezulton me numrin më të vogël të lajmeve të kësaj natyre.
Sipas studimit rezulton se 94.7% e lajmeve të dhunës gjinore apo trafikimit janë të shkruara në faqet e brendshme dhe vetëm 5.3% në faqet e parë dhe akoma më pak, 2 artikuj kanë qenë lajmi kryesore dhe kjo për shkak dhe të sensasionit që kishte lajmi dhe jo tematikës së tij.
Sipas studimit mësohet se 46.3 % të artikujve janë të lidhur drejt për drejtë me çështjen e trafikimit, ndërsa 53.7% nuk janë të lidhur çështjet e trafikimit apo viktimës, por janë pjesë e kronikës së përgjithshme.
Gjithashtu ndër problematikat kryesore të vëna re gjatë studimit është cilësia e lajmeve të shkruara, ku rreth 47.5% e lajmeve janë vetëm nga 1 paragraf. 51.2% më shumë se 1 paragraf. 0.4% janë opinione, 0.8% artikuj ndërgjegjësues dhe 0% reportazhe apo analiza.
Një nga vërejtjet e tjera që u vu në dukje është fakti se 97.7% e shkrimeve përmbajnë temë fyes për viktimat, pra përdoret si punonjëse seksi apo prostitutë, teksa termi i duhur për këtë është shfrytëzim seksual. Ndërsa vetëm 2% e artikujve e përdorin termin trafikim seksual apo lypje dhe 1% përdorin termin trafikim për punë të detyruar.
Sa i takon burimeve mësohet se 98% e artikujve janë me 1 burim dhe ky zakonisht është policia, ndërsa 2% e lajmeve me 2 burime, këtu shtohet gjykata apo policia.
Së fundmi ndër rekomandimet kryesore që rrjedhin nga gjetjet e studimit janë: Të respektohen më shumë e drejta e mbrojtjes së të dhënave personale. Të përdoren terma më pak ofensiv, si trafikim i qenieve njerëzore e jo prostitutë. Po ashtu të futet në përdorim termi trafikim i brendshëm i qënieve njerëzore. Të pasqyrohen edhe më shumë rolet e institucioneve, si dhe të publikohen lajme që prekin më shumë temat e ri-integrimit për të frymëzuar besim tek audienca.
(ma.ar/BalkanWeb)
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kab_Latn